📊KS : สรุปการลงทุนทั่วโลกสัปดาห์ที่ผ่านมา

🇺🇸 สหรัฐ: 
สหรัฐ: ดัชนี S&P500 ปิดที่ 5,827.03 (-1.94% WoW) ตลาดหุ้นสหรัฐฯ ปรับลดลงหลังตลาดมองว่าปีนี้มีโอกาสที่เฟดจะไม่ลดอัตราดอกเบี้ย โดยดัชนีราคาผู้จัดการฝ่ายจัดซื้อภาคบริการปรับเพิ่มขึ้นที่ 64.4 สูงกว่าคาดที่ 57.5 ส่งผลให้ตลาดมองว่าเงินเฟ้อมีโอกาสปรับเพิ่มขึ้นและค้างอยู่สูง รวมถึงความร้อนแรงของตลาดแรงงาน 

ด้าน  GDPNow คาดไตรมาส 4 จะเติบโต 2.7% LSEG คาดกำไรไตรมาส 4/2567 บริษัทใน S&P 500 จะปรับเพิ่มขึ้น 9.5%

🇪🇺ยุโรป: 
ดัชนี Euro Stoxx 50 ปิดที่ 4,977.25 (+2.16% WoW) ตลาดหุ้นยุโรปปรับตัวเพิ่มขึ้น ดัชนีผู้จัดการฝ่ายจัดซื้อภาคบริการเพิ่มขึ้นที่ 51.6 สูงกว่าคาดที่ 51.4 และครั้งก่อนหน้าที่ 49.5 ส่วนของสหราชอาณาจักรอยู่ที่ 51.1 น้อยกว่าคาดที่ 51.4 แต่ดีกว่าครั้งก่อนหน้าที่ 50.8 

เงินเฟ้อในยุโรปเพิ่มขึ้นที่ 2.4% เป็นไปตามคาด จากราคาพลังงานและภาคบริการ ส่วนเงินเฟ้อพื้นฐานทรงตัวที่ระดับ 2.7%

🇯🇵ญี่ปุ่น: 
ดัชนี Nikkei ปิดที่ 39,190.18 จุด (-1.72% WoW) ตลาดหุ้นญี่ปุ่นปรับตัวลดลง ดัชนีผู้จัดการฝ่ายจัดซื้อภาคบริการญี่ปุ่นอยู่ที่ 50.9 น้อยกว่าคาดที่ 51.4 แต่สูงกว่าครั้งก่อนหน้าที่ 50.5  การใช้จ่ายภาคครัวเรือนลดลงที่ระดับ -0.4% YoY ดีกว่าคาดที่ -0.6% และครั้งก่อนหน้าที่ -1.3% ผลการประชุมพันธบัตรรัฐบาลญี่ปุ่น 10 ปี อยู่ที่ 1.14% สูงกว่าครั้งก่อนหน้าที่ 1.084%

🇨🇳จีน: 
ดัชนี Hang Seng ปิดที่ 19,064.30 (-3.52% WoW) ดัชนี Shanghai ปิดที่ 3,168.52 (-1.34% WoW) 

ตลาดหุ้นจีนปรับตัวลดลงแรง หลังสหรัฐฯ ขึ้นบัญชีดำบริษัท Tencent และ CATL อ้างว่ามีความเชื่อมโยงกับกองทัพจีน 

ด้านดัชนีผู้จัดการฝ่ายจัดซื้อภาคบริการโดยไฉซินอยู่ที่ 50.9 น้อยกว่าคาดที่ 51.4 แต่ดีกว่าครั้งก่อนหน้าที่ 50.5 ส่วนเงินเฟ้อจีนเพิ่มขึ้น 0.1% YoY ตามคาด แต่น้อยกว่าครั้งก่อนหน้าที่ 0.2% และดัชนีราคาผู้ผลิตอยู่ที่ -2.3% ดีกว่าคาดที่ -2.4% และครั้งก่อนหน้าที่ -2.5%

🇹🇭ไทย: 
ดัชนี SET Index ปิดที่ 1,367.99 (-1.21% WoW) ตลาดหุ้นไทยปรับลดลง เผชิญแรงขายจากต่างชาติและกองทุน LTF ขณะที่ยังขาดปัจจัยกระตุ้นใหม่ รวมถึงรอการรายงานงบไตรมาส 4 ของกลุ่มธนาคาร และ Message จากคุณทักษิณในงานสัมมนา Chat with Tony วันจันทร์ที่ 13 ม.ค. นี้ 

ด้านเงินเฟ้อไทยเดือน ธ.ค. เพิ่มขึ้นที่ 1.23% YoY จากการเพิ่มขึ้นของราคาน้ำมันเชื้อเพลิง อาหารและเครื่องดื่ม คาดเงินเฟ้อปีนี้จะอยู่ระหว่าง 0.3 – 1.3% ค่ากลางที่ 0.8%

👑ทองคำ: 
ราคาทองคำอยู่ที่ 2,689.75 ดอลลาร์สหรัฐฯ (+2.27% WoW) ราคาทองคำปรับตัวเพิ่มขึ้น จากการที่เป็นสินทรัพย์ปลอดภัย ท่ามกลางตลาดหุ้นสหรัฐฯ ที่ปรับตัวลดลง เงินเฟ้อที่คาดว่าจะยังคงค้างอยู่สูง และการที่ว่าที่ ปธน. สหรัฐฯ  นายโดนัลด์ ทรัมป์ กล่าวว่าจะใช้กำลังทหารยึดคลองปานามา-กรีนแลนด์  ผนวกแคนาดาเป็นรัฐที่ 51 และการขึ้นภาษีนำเข้ากับประเทศต่าง ๆ ด้านค่าเงิน US Dollar Index เพิ่มขึ้นที่ระดับ 109.64

⛽️น้ำมัน: 
ราคาน้ำมัน WTI อยู่ที่ 76.63 (+3.53% WoW) ราคาน้ำมันดิบปรับตัวเพิ่มขึ้น หลัง API เปิดเผยว่าสต๊อกน้ำมันดิบลดลง 4 ล้านบาร์เรลในสัปดาห์ที่แล้ว 

รวมถึงประธานาธิบดีโจ ไบเดน ออกคำสั่งห้ามการขุดเจาะน้ำมันและก๊าซธรรมชาติเพิ่มเติมในน่านน้ำสหรัฐฯ เกือบทั้งหมด และการที่สหรัฐประกาศคว่ำบาตรต่ออุตสาหกรรมน้ำมันของรัสเซีย
 
📝ตราสารหนี้: 
พันธบัตรรัฐบาลสหรัฐ
2 ปีอยู่ที่ 4.383% 
10 ปีอยู่ที่ 4.763% 

อัตราผลตอบแทนพันธบัตรปรับเพิ่มขึ้นหลังตัวเลขการเปิดรับตำแหน่งงานใหม่เพิ่มขึ้นที่ระดับ 8.098 ล้านตำแหน่งมากกว่าคาด และการจ้างงานนอกภาคการเกษตรเพิ่มขึ้นที่ระดับ 256,000 ราย มากกว่าคาดที่ 164,000 ราย อัตราการว่างงานลดลงที่ระดับ 4.1% น้อยกว่าคาดที่ 4.2% บ่งบอกถึงความร้อนแรงของตลาดแรงงาน 

ตลาดเริ่มมองว่าปีนี้เฟดอาจจะไม่ลดอัตราดอกเบี้ยลงก็เป็นไปได้

💰USD/THB: 
THB อ่อนค่าลง โดยที่ USD/THB เพิ่มขึ้น +1.79% ปิดที่ระดับ 34.70 บาท/ดอลลาร์สหรัฐฯ จาก USD Index ปรับตัวเพิ่มขึ้น +1.51% ในสัปดาห์ที่ผ่านมาปิดที่ 109.64 

ในส่วนนักลงทุนต่างชาติมียอดขายสุทธิในตลาดหุ้นและตลาดพันธบัตร ที่ -1.38 พันลบ. และ -3.36 พันลบ. ตามลำดับ

#KS #KSecurities #ลงทุน #หุ้น #ทอง #bitcoin #น้ำมัน #ค่าเงินบาท #พันธบัตร #น้ำมัน #หุ้นไทย #หุ้นต่างประเทศ #หุ้นญี่ปุ่น #หุ้นจีน #หุ้นยุโรป #SET #หุ้นญี่ปุ่น #หุ้นจีน #Fed #Powell